Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: Melléklet az 1103/2006. (X. 30.) Korm. határozathoz
Paragraph Index: 93

6. prioritás: Államreform Két bevatkozás-csoport szolgálja az államreformot: − A közigazgatás megújítása, melynek elemei: a jogalkotás megújítása; a civil társadalom megerősödésének támogatása; a közigazgatás szolgáltatóvá tétele; az integrált kistérségi és a regionális döntési szintek megerősítése. − A közigazgatási szolgáltatások korszerűsítése, amelynek tervezett eszközei: az elektronikus közigazgatás és az elektronikus közszolgáltatások infrastruktúrájának fejlesztése; összehangolt ágazatközi szolgáltatások kialakítása; a közérdekű adatok nyilvánosságra hozatala; az e-kultúra terjesztése, zöld közbeszerzés. Ezek a beavatkozások az Államreform és az Államreform és az Elektronikus közigazgatás Operatív Programok keretei között valósulhatnak meg. Az operatív programok közötti forrásmegosztás terve Magyarország 2007 és 2013 között az EU kohéziós politikája keretében 2004-es árakon számolva 22,4 milliárd euró fejlesztési forrásra jogosult, amelyet hazai társfinanszírozás és magántőke is kiegészít. Mindezen felül az Európai Mezőgazdasági és Vidékfejlesztési Alapból még mintegy 3,4 milliárd euró fejlesztési forrás áll majd a rendelkezésünkre. A források elosztásának tervezésekor a következő főbb szempontokat vettük figyelembe: − a Kohéziós Alap és a strukturális alapok felhasználására vonatkozó európai uniós szabályozást; − az egyes beavatkozási területek relatív súlyát a kitűzött fő célok elérésében; − európai uniós tagságunkból eredő fejlesztési kötelezettségeinket a környezetvédelem és a közlekedés területén; 2006/132. szám − az ország egyes régióinak méretét és relatív fejlettségét; − az egyes beavatkozási területek valószínűsíthető forrásfelszívó képességét; − a Kormányprogramban meghatározott célokat. Az egyes operatív programokban a 15%-os hazai kormányzati társfinanszírozással együtt indikatív jelleggel, a 2004-es árakon számolva az alábbi források állhatnak rendelkezésre: 265 Ft/euró, 2004-es árak Operatív programok Összesen milliárd forint Gazdaságfejlesztés OP 674,03 Közlekedés OP 1721,47 Társadalmi megújulás OP 933,29 Társadalmi infrastruktúra OP 538,95 Környezet és energia OP 1053,56 Nyugat-dunántúli OP 128,25 Közép-dunántúli OP 140,46 Dél-dunántúli OP 194,99 Dél-alföldi OP 207,05 Észak-alföldi OP 269,64 Észak-magyarországi OP 249,91 Közép-magyarország OP 430,29 Államreform OP 40,61 Elektronikus közigazgatás OP 99,49 Végrehajtás OP 94,88 Nemzeti Teljesítmény Tartalék 98,38 Új Magyarország Fejlesztési Terv összesen 6875,27 Európai területi együttműködés* 106,81 * Megjegyzés: Az „Európai területi együttműködés” programjainak leírása külön dokumentumokban jelenik meg. A fejlesztési terv mellékletében szereplő projektlista indikatív, annak véglegesítéséről más projektlistákkal való összevetés és értékelés után dönt a Kormány. 2006/132. szám

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes